Kumpulan cerkak Serenada Schubert iku mujudake buku pisanan kang dibabar dening CV. Bintang Surabaya ing wulan Maret 2003 kanthi wujud jarwan. Underaning perkara kang dirembug ing panaliten iki yaiku kepriye gambarane paraga utama saben cerkak ing kumpulan cerkak mancanegari Serenada Schubert kang dijarwekake Moechtar. Panaliten iki nduweni tujuwan yaiku nggambarake paraga utama saben cerkak ing kumpulan cerkak mancanegara Serenada Schubert kang dijarwan dening Moechtar. Panaliten iki nggunakake pendekatan objektif. Metode kang digunakake ing panaliten iki yaiku metode analisis struktural kang nengenake marang deskripsine unsur tokoh lan penokohan. Kanthi metode iki di jlentrehake mungguh apa kang ana ing njerone teks. Asile panaliten iki yaiku gambaran watak paraga utama kang ana ing limang cerkak. Paraga wong wadon dadi paraga utama ing cerkak “Ngumbara Kelunta-lunta” nduwe watak gampang trenyuh, nyelaki masalah, bingungan, gampang diojok-ojoki, nglokro lan bisa jaga harga dhiri. Paraga Stoner dadi paraga utama ing cerkak “Pepesthening Takdir” nduwe watak nglokro, psimis, nurut, sak penake dhewe lan kepengin mangerteni samubarang. Paraga Aksionov dadi paraga utama ing cerkak “Sing Maha Kuwasa Wis Pirsa” nduwe watak ora apik, grapyak, sregep lan disiplin, bingungan, jujur, nglokro, pasrah, gampang trenyuh, taat lan sopan. Paraga Albert Edward dadi paraga utama ing cerkak “Penjaga Greja” nduwe watak tanggung jawab, kerja keras, temen, kementhos, nglokro, jujur, tegar, lan gampang diojok-ojoki. Paraga Maria dadi paraga utama ing cerkak “Topan Salju nduwe watak gampang tresna, bingungan, setya, sayang, isinan, lan introver. Watak-watak kang kababar pranyata di dayakake kanthi efektif kanggo njejegake cerita. Mula panaliti atur pamrayoga lan panjurung supaya cerkak mancanegara Serenada Schubert bisa kanggo mulang ing Sekolah Menengah Pertama lan ing Sekolah Menengah Atas, mligine ing